tomron87/hebrew-wikipedia-sentences-corpus huggingface dataset:
ב-1997 סיים תואר ראשון במדע המדינה באוניברסיטת המדינה של קולורדו וב-2001 סיים תואר JD במשפטים מאוניברסיטת קולורדו.
בתום הלימודים עבר לוושינגטון די.
ושימש דובר התאחדות מגדלי התירס.
בשנים 2002 עד 2005 שימש עוזרו ויועצו המשפטי בתחום החקלאות של הסנאטור ויין אלארד.
בשנים 2005 עד 2011 כיהן כחבר בבית הנבחרים של קולורדו, בין השאר שימש מצליף סיעת המיעוט.
בנובמבר 2010 ניצח בבחירות למושב המחוז ה-4 של קולורדו בבית הנבחרים של ארצות הברית וב-2012 זכה בבחירות לכהונה נוספת.
ב-2014 התמודד בבחירות לסנאט של ארצות הברית, הוא גבר על הסנאטור המכהן מהמפלגה הדמוקרטית, מארק יודול.
בינואר 2015 הושבע כחבר הסנאט.
גרדנר חבר בוועדת המסחר, המדע והתחבורה בוועדת האנרגיה ומשאבי הטבע, בוועדת החוץ ובוועדת העסקים הקטנים והיזמות.
במהלך הבחירות לסנאט של ארצות הברית בקולורדו ב-2020 נחשב גרדנר לאנדרדוג רציני בהתמודדותו לתקופת כהונה שנייה מול ג'ון היקנלופר, לשעבר מושל קולורדו.
ביום הבחירות הכלליות הפסיד גרדנר בפער של כ-10% להיקנלופר.
קורי (קורנליה) טן בום (בהולנדית: Cornelia Johanna Arnolda ten Boom; 1892 – 1983) הייתה הולנדית נוצריה שהצילה יהודים ולוחמי המחתרת ההולנדית בתקופת מלחמת העולם השנייה.
אביה קספר טן בום ואחותה בטסי הצילו יהודים ושלושתם הוכרו כחסידי אומות העולם.
הוריה של טן בום היו קלוויניסטים ובין חבריהם היו יהודים רבים.
קורי טן בום נולדה בהארלם ולמדה את מקצוע השענות בבזל.
לפני מלחמת העולם השנייה לא הייתה טן בום נשואה, ועבדה בחנות השעונים של אביה שהיה מודל החיקוי שלה.
כמו כן עבדה טן בום בבית ספר של יום ראשון של כנסייתה בתור מורת דת.
בתקופת מלחמת העולם השנייה, לאחר כיבוש הולנד בידי גרמניה, החלה טן בום להסתיר יהודים בביתה, שכונה "המחבוא" (בהולנדית – de schuilplaats).
זאת עשתה בשיתוף עם אביה ואחותה.
בנוסף לכך היה ביתם של השלושה בסיס של פעילות המחתרת ההולנדית והם היו חברים בארגון התנגדות מקומי שכונה Beje – קיצור של שם הרחוב בו גרו, ברטלייוריסטראט (Bartelijorisstraat).
משפחת טן בום החביאה כמה מאות יהודים ואנשי מחתרת הולנדים.
רוב הפליטים נותרו במחבוא כמה ימים – או שעות – וחלקם חיו בבית במשך חודשים לצד בני המשפחה.
לאחר ששהו היהודים בבית המשפחה, העבירה אותם קורי למעונות מסתור אחרים.
בנוסף לכך העניקו בני משפחת טן בום בביתם מקלט לפעילי מחתרת ולפליטים אחרים שנמלטו מרדיפות הנאצים.
בקצה הבית נמצא חדר השינה של קורי, שם הוקם קיר מזויף שאפשר להחביא עד שישה יהודים.
עובדים של המחתרת ההולנדית התקינו במקום מערכת אוורור, מה שאפשר להחביא פליטים עד 24 שעות רצופות במהלך פשיטות ומעצרים.
קורי הייתה אחראית על אספקת מזון למסתתרים, ובמספר מקרים בהם ילדה אישה יהודייה בבית, דאגה לה קורי למיטה בבית יולדות או במחלקת יולדות בבית חולים.
לעיתים הייתה קורי טן בום מחפשת יהודים שיש להסתירם, מיוזמתה שלה.
כשנמצא מקום להסתרת יהודים, הייתה טן בום אחראית על בדיקת בטיחותו וחשאיותו לפני העברת היהודי אליו.
לאחר הסתרת היהודי הייתה טן בום נמצאת בקשר מתמיד איתו, ומעבירה לו כרטיסי מזון.
הכסף שנדרש לשם הצלת היהודים הגיע לעיתים מחנות התכשיטים והשעונים של בני משפחת טן בום, ולעיתים מיהודים בעלי ממון, ששילמו גם על הוצאות המחיה של היהודים חסרי האמצעים.
לאחר מעצרה של אחותה נולי, הזהירה המשטרה המקומית את קורי והיהודים הועברו מבית המשפחה למקומות מסתור אחרים.
בפברואר 1944 פשטו אנשי גסטפו על ביתם של בני משפחת טן בום, בעקבות הלשנה.
היהודים המסתתרים הצליחו להימלט אך בני משפת טן בום וכשלושים עובדיהם נלקחו לחקירה.
לאחר עשרה ימי חקירה בסכוונינגן מת קספר, שהיה בן 84. אחותה של קורי, נולי, נעצרה גם היא, וכך גם אחיה וילם.
וילם שוחרר אך מת זמן קצר לאחר מכן.
קורי ובטסי הוחזקו במאסר בסכוונינגן ולאחר שלושה חודשים הועברו למחנה הריכוז פיכט.
בספטמבר 1944 גורשו למחנה הריכוז ראוונסבריק בגרמניה.
בדצמבר 1944 מתה בטסי בגיל 59. קורי שוחררה שבועיים לאחר מכן וחזרה להרלם.
בטסי קורי תכננו את חזון שעליהן ליישם אחרי שחרורם ממחנה הריכוז: להקים בית לאנשים המחלימים מטראומת המלחמה.
זמן קצר אחרי המלחמה קיימה קורי את הבטחתה לאחותה והקימה מרכז שיקום בבלומנדל, שם שיכנה פליטים ממחנות הריכוז וגם הולנדים ששיתפו פעולה עם הנאצים.
ב"קטעים ממחברותיי" כתבה טן בום: "סליחה היא המפתח לדלתות העוינות ולאזיקי השנאה.
זה הכוח ששובר את שלשלות המרירות ומנפץ את אזיקי האנוכיות" .
טן בום ייסדה מרכזי שיקום נוספים בהולנד.
ב-1947 חזרה לגרמניה כדי להפגש עם השומרת מראוונסבריק שהתאכזרה במיוחד כלפי בטסי אחותה ולמחול לה.
טן בום יצרה בארצות הברית חברות ארוכת שנים עם אסירים בכלא סן קוונטין בקליפורניה.
מערכות היחסים שיצרה ברחבי ארצות הברית הובילו אותה לעבור לגור במדינה, שם מתה בשנת 1983.
בשנת 1967 הכיר יד ושם בקורי טן בום בתור חסידת אומות העולם.
בשנת 1971 יצא לאור ספרה של טן בום, "המחבוא" , בו תארה את חייה ואת פעילות ההצלה שלה ושל בני משפחתה.
בביתה של משפחת טן בום פועל מוזיאון טן בום המנציח את פעילות ההצלה של בני המשפחה.
קורי עכביש הוא ספר עיון מאת העיתונאים עמוס הראל, הפרשן הצבאי של עיתון "הארץ", ואבי יששכרוף, הפרשן לענייני ערבים של העיתון, העוסק במלחמת לבנון השנייה.
הספר מנתח את המלחמה בכל הרמות – החל מזווית הראייה של מקבלי ההחלטות הבכירים שבצד הישראלי, ובהם ממשלת ישראל והמטה הכללי של צה"ל, וכלה במפקדי השדה ובלוחמים בשדה הקרב.
בנוסף בוחנים המחברים את הזווית הלבנונית באמצעות בלוגים של תושבים החיים בביירות.
כן מנתחים המחברים את תקופת הלחימה בדרום לבנון ואת הנסיגה מרצועת הביטחון בשנת 2000 כרקע למלחמה.
בספר מתוארים בהרחבה אירועים דוגמת חטיפת חיילי צה"ל בגבול לבנון בידי מחבלי חזבאללה, מבצע משקל סגולי, קרב מארון א-ראס, קרב בינת ג'בייל, מבצע שינוי כיוון 11, פשיטת שייטת 13 בצור ומבצע חד וחלק ואירועים נוספים.
הספר בוחן כיצד התרחשה המלחמה והאם ניתן היה למונעה או לחלופין לנהלה באופן נכון יותר.
על-כן כולל הספר את מה שהמחברים מתארים ככשירות לקויה של צה"ל, אי-מימוש התוכנית המבצעית ללחימה בחזבאללה, והזדמנויות שהוחמצו לסיום מהיר ומוצלח של המלחמה.
הרקע שהוביל למלחמה והסיבות שהביאו לכישלון המקצועי שנחלו יחידות רבות של צה"ל נבחנים אף הם.
הספר מתבסס על תחקירי צה"ל, פרוטוקולים של דיונים ומאות ראיונות עם שרים בממשלה, קצינים בכירים ומומחים מישראל ומחוצה לה.
הספר מתאר את הפיקוד העליון של הצבא כמי שהוכה בליקוי מאורות.
לדברי המחברים, הרמטכ"ל, רב-אלוף דני חלוץ, כמעט שלא נועץ בכלל בפורום המטה הכללי ולא טרח לכנסו.
לפי הספר, מוצב הפיקוד העליון לא הופעל, ובדיונים לא היה מי שהעז לצייר לנוכחים את המצב נכוחה.
ראש אגף המבצעים האלוף גדי איזנקוט, בעברו מפקד חטיבת גולני, אשר שירת שנים ארוכות בלבנון, מצטייר מן הספר כאחד האלופים הבודדים במטה הכללי שהעזו לחלוק על הרמטכ"ל חלוץ, ועל המהלכים שהציע.
איזנקוט גם היה זה שזיהה את רובע הדאחייה כמרכז כובד של החזבאללה בו יש לפגוע והמליץ על גיוס מילואים.
הספר סוקר בין השאר את התחקירים שביצע צה"ל לאחר המלחמה, את מהלכי השיקום ואת תקיפת הכור הגרעיני בסוריה.
בספר מרואיינים בהרחבה קצינים בכירים בסדיר ובמילואים ובהם שלומי כהן, בועז עמידרור, יניב עשור, עמוס בריזל, מפקד גדוד צנחנים במילואים, עמי אילון, אורי שגיא, גיורא ענבר ואחרים.
קוריאה הדרומית השתתפה לראשונה ב בתל אביב (1968), ומאז שלחה משלחת ספורטאים לכל אחד ממשחקי הקיץ.
במשחקי החורף נטלה קוריאה הדרומית חלק לראשונה בהמשחקים הפאראלימפיים אלברוויל (1992).
קוריאה הדרומית אירחה את המשחקים הפאראלימפיים סיאול (1988) ואת המשחקים הפאראלימפיים פיונגצ'אנג (2018).
קורי אפרם ג'וזף הוא כדורסלן קנדי המשחק בעמדת הרכז.
מאז 2011 משחק ג'וזף בנבחרת הכדורסל של קנדה.
ג'וזף נולד בטורונטו שבפרובינציית אונטריו, קנדה, וגדל בעיר פיקרינג הסמוכה.
אביו דייוויד היה כדורסלן בעברו, ולאחר מכן אימן קבוצות תיכון, קבוצות מכללות וקבוצות מקצועיות בליגת העל הקנדית.
לצד אחיו דאבו, ועם אביו כעוזר מאמן הקבוצה, הוליך ג'וזף את קבוצת התיכון בה שיחק לשתי אליפויות בליגת התיכונים הרביעית של אונטריו.
בגיל 16 עזב את משפחתו ועבר לאקדמיית הכדורסל "פינדלי פרפ" שבהנדרסון, נבדה, בה שיחק לצד אייברי בראדלי וטריסטן תומפסון, חברו הקרוב.
בסיום שנתו האחרונה בתיכון נבחר להשתתף במשחק מקדונלד'ס אול-אמריקן היוקרתי, וזכה בתחרות השלשות שהתקיימה במסגרת האירוע.
לאחר לימודיו התיכוניים בחר ג'וזף ללמוד באוניברסיטת טקסס באוסטין, בה חזר לשתף פעולה עם תומפסון.
בעונתו היחידה במכללה השתתף בכל 36 המשחקים של קבוצתו, ורשם ממוצעים של 10.4 נקודות, 3.6 ריבאונדים ו-3.0 אסיסטים למשחק.
ג'וזף נבחר על ידי סן אנטוניו ספרס בבחירה ה-29 בדראפט ה-NBA לשנת 2011. יחד עם ג'וזף הצטרף לספרס הרכז האוסטרלי פאטי מילס, שהתחרה איתו על דקות משחק כמחליפו של טוני פארקר לכל אורך תקופתו בקבוצה.
בשתי עונותיו הראשונות בסן אנטוניו שותף ג'וזף ב-29 ו-28 משחקים בלבד, בהתאמה, ושיחק לסירוגין גם בקבוצת הבת של הספרס מליגת הפיתוח - אוסטין טורוס.
בעונת 2012/2013 נבחר להשתתף במשחק האולסטאר של ליגת הפיתוח, לאחר שהשיג ממוצעים של 19.4 נקודות ו-5.5 אסיסטים למשחק, אך נעדר מהמשחק עצמו בשל פציעה.
בעונת נכנס ג'וזף באופן קבוע לרוטציה של הספרס, כששיחק ב-68 משחקים, ועזר לקבוצה לזכות באליפות ה-NBA.
בסיום עונת עבר לטורונטו, עיר הולדתו, כשחתם בקבוצת טורונטו ראפטורס על חוזה ל-4 עונות עבור כ-30 מיליון דולר.
בטורונטו הפך ג'וזף למחליפו הראשון של קייל לאורי, והציג בעונתו הראשונה בקבוצה ממוצעי שיא של 8.5 נקודות ו-3.1 אסיסטים ב-25.6 דקות למשחק.
באותה עונה קבעו הראפטורס את מאזן הניצחונות הטוב בתולדות הקבוצה, 56-26, שהציב אותם במקום השני באזור המזרח (אחרי קליבלנד).
בפלייאוף 2016 ניצחה טורונטו את שתי הסדרות הראשונות, לראשונה בתולדות המועדון, ובגמר המזרח הפסידה לקליבלנד בתוצאה 4-2.
ב-14 ביולי 2017, לאחר שנתיים בטורונטו, נשלח ג'וזף בטרייד לאינדיאנה פייסרס בתמורה לזכויות הדראפט של אמיר פרלדזיץ'.
ב-6 ביולי 2019 חתם ג'וזף על חוזה בסקרמנטו קינגס.
במרץ 2021 הועבר ג'וזף (יחד עם שתי בחירות דראפט עתידיות) בטרייד לדטרויט פיסטונס, תמורת דלון רייט.
ג'וזף יצג לראשונה את נבחרת קנדה באליפות אמריקה עד גיל 19 לשנת 2007, ולאחר מכן באליפות העולם עד גיל 19 לשנת 2009, בה הפסידה קנדה לארצות הברית בשלב רבע הגמר.
שנתיים לאחר מכן הצטרף לנבחרת הבוגרת של קנדה באליפות אמריקה 2011, ובטורניר הבא, בשנת 2013, הוביל את קלעי נבחרתו עם 16.1 נקודות למשחק.
את שני הטורנירים סיימה נבחרת קנדה במקום השישי.
באליפות אמריקה 2015 לקח ג'וזף תפקיד קטן יותר בקבוצה בעקבות הצטרפותו של הכוכב הצעיר אנדרו ויגינס, והציג ממוצעים של 9.9 נקודות ו-5.7 אסיסטים למשחק.
במשחק על מדליית הארד מול נבחרת מקסיקו קלע ג'וזף את סל הניצחון, שהעניק לקנדה את הניצחון בתוצאה 87-86.
בטורניר גביע העולם בכדורסל 2019 היה ג'וזף הקלעי השני של הקנדים עם ממוצע של 15.0 נקודות למשחק, אך נבחרתו סיימה במקום ה-21 בלבד.
קורי אלכסנדר הנרי (באנגלית Cory Alexander Henry; נולד ב-27 בפברואר 1987) הוא קלידן ג'אז אמריקאי, פסנתרן, יוצר בתחום מוזיקת הנשמה ומפיק מוזיקלי.
הוא החל את הקריירה המוזיקלית שלו בשנת 2006, והקליט שני אלבומי סולו, First Steps ואת The Revival.
הנרי נולד בברוקלין, ניו יורק, שם הוא ניגן בפסנתר ואורגן כבר בגיל שנתיים כשהצטרף לאמו לחזרות בכנסייה.
הוא הופיע בתיאטרון אפולו בגיל שש, והחל בקריירה מוזיקלית רצינית בשנת 2006, כאשר ניגן בסיבובי הופעות עם מוזיקאים כברוס ספרינגסטין, שון קומבס, קירק פרנקלין, קני גארט, מייקל מקדונלד ועוד.
הוא התפרסם בעיקר בשל חברותו בהרכב הפיוז'ן ג'אז המפורסם סנארקי פאפי, וזכה איתם בשלושה פרסי גראמי.
נכון לנובמבר 2022, קורי הוא מוביל ההרכב "קורי הנרי ושליחי הפאנק", איתם הוא מופיע ברחבי העולם.
שנהארגוןקטגוריהפרויקטתוצאהמקור2024פרס גראמיאלבום הג'אז האלטרנטיבי הטוב ביותרLive at the Piano2025פרס גראמיאלבום הגוספל השורשי הטוב ביותרChurch
קורי הארט הוא זמר קנדי-יהודי.
הארט נולד בקוויבק כצעיר מבין חמישה ילדים לאם ממשפחה יהודית ממוצא רומני.
הוא גדל במונטריאול, ספרד ומקסיקו סיטי ועקב כך הוא דובר אנגלית, צרפתית וספרדית באופן שוטף.
הוריו נפרדו כשהיה בן עשר והוא חזר למונטריאול ביחד עם אמו.
בשנת 1980 ייצג את קנדה בפסטיבל הבינלאומי למוזיקה פופולרית ביפן.
בשנת 1984 הוציא את אלבומו הראשון הנקרא "First Offense", ובשנת 1985 הוציא את אלבומו השני, אשר מכר מעל מיליון עותקים.
שירו "Eurasian Eyes" נכלל בפסקול הסרט "תשעה וחצי שבועות של שכרון חושים (1986), והוא אף הקליט את שיר הנושא לסרט "השוטר מבוורלי הילס 2" (1987).
הוא נחשב כמועמד לתפקיד מרטי מק'פליי בסרט בחזרה לעתיד והמפיק סטיבן ספילברג שלח לו עותק של התסריט אך הוא סירב לכך על מנת להתרכז במוזיקה במקום במשחק.
בשנת 2017 שיחק בתפקיד עצמו בסדרת הטלוויזיה "איש העתיד" ברשת Hulu, בהפקת סת' רוגן ואוון גולדברג.
הארט היה מועמד מספר פעמים לפרס ג'ונו, בקטגוריות שונות.
קורי קרטר היא אתלטית אמריקאית, אלופת העולם (לונדון 2017) ואלופת ארצות הברית (2014) בריצת 400 מטר משוכות.
קרטר נולדה וגדלה בקלרמונט, קליפורניה.
באליפות ארצות הברית שנערכה בסקרמנטו, קליפורניה בסוף יוני 2014 זכתה קרטר במדליית זהב בריצת 400 מטר משוכות בתוצאה של 53.84 שניות, לפני ג'ורג'ין מולין (54.00 שניות) וקסנדרה טייט (54.70 שניות).
במבחנים האמריקאים לאליפות העולם שהיוו את אליפות ארצות הברית שנערכו ביוג'ין, אורגון בסוף יוני 2017 זכתה קרטר במדליית ארד בריצת 400 מטר משוכות בתוצאה של 54.41 שניות, אחרי שמיר ליטל (53.83 שניות) וקסנדרה טייט (54.01 שניות).
באליפות העולם עצמה שנערכה בבייג'ינג באוגוסט אותה שנה בשלב המוקדמות היא קבעה תוצאה של 56.22 שניות, אך בשלב חצי הגמר היא לא סיימה את הריצה ולכן דורגה במקום 24.
במבחנים האמריקאים לאולימפיאדת ריו דה ז'ניירו (2016) סיימה קרטר במקום רביעי בריצת 400 מטר משוכות בתוצאה של 54.47 שניות ולא נכללה במשלחת האמריקאית למשחקים האולימפיים.
במבחנים האמריקאים לאליפות העולם שהיוו את אליפות ארצות הברית שנערכו בסקרמנטו בסוף יוני 2017 זכתה קרטר במדליית ארד בשיא אישי חדש של 52.95 שניות, אחרי דלילה מוחמד שקבעה את תוצאת השנה בעולם והתוצאה השישית בכל הזמנים (52.64 שניות) ושמיר ליטל (52.75 שניות).
באליפות העולם עצמה שנערכה בלונדון באוגוסט היא זכתה במדליית זהב בריצת 400 מטר משוכות בתוצאה של 53.07 שניות, לפני דלילה מוחמד (53.50 שניות) וריסטננה טרייסי מג'מייקה (53.74 שניות).
קורי ובסטר הוא שחקן כדורסל ניו זילנדי שמשחק כיום בניו זילנד ברייקרס.
במהלך הקריירה שלו זכה שלוש פעמים באליפות ה-NBL עם קבוצת ניו זילנד ברייקרס , וכן היה חבר נבחרת ניו זילנד בכדורסל.
קורי ובסטר נולד באוקלנד שבניו זילנד.
אביו הוא שחקן כדורסל שנולד בארצות הברית ואמו ממוצא מאורי ואירופאי נולדה בניו זילנד.
בשנת 2007, עבר לארצות הברית כדי לשחק בקבוצת הכדורסל של אוניברסיטת למבות'
שנה לאחר מכן, חזר לניו זילנד כדי לשחק בקבוצת 'ניו זילנד ברייקרס' וזכה איתה באליפויות ה-NBL.
בשנת 2011, הושעה לשנה מקבוצתו עקב שימוש בקנאביס סינתטי (מכונה בישראל 'נייס גיא').
באוגוסט 2012, חזר שוב לשחק בניו זילנד ברייקרס.
בשנת 2015, החל לשחק בקבוצת הכדורסל הסרבית, מגה לקס.
ביוני 2015, התאמן עם קבוצת אינדיאנה פייסרס מליגת ה-NBA, וקיבל חוזה אימונים בקבוצת ניו אורלינס פליקנס מליגת ה-NBA.
לאחר מכן, חזר לשחק בקבוצת ניו זילנד ברייקרס.
במרץ 2016, החל לשחק בקבוצת הכדורסל היוונית, קורויבוס .
בשנה זו, סבל ממספר פציעות.
במרץ 2017, החל לשחק בקבוצת וולטינגון סיינטס .
באוגוסט 2017, החל לשחק בקבוצת עירוני נהריה הישראלית.
משנת 2008, החל לשחק בנבחרת ניו זילנד בכדורסל, ובשנת 2014, השתתף באליפות העולם.
שלוש פעמים זכה באליפות ליגת ה-NBL האוסטרלית.
שלוש פעמים זכה באליפות ליגת ה-NBL הניו זילנדית .
פעמיים זכה בתואר MVP של ליגת ה-NBL הניו זילנדית.
פעמיים נכלל ברשימת ה-All-Star Five של ליגת ה-NBL הניו זילנדית .
בשנת 2016, זכה בתואר All-NBL Team .
בשנת 2017, זכה בתואר 'אלוף הניקוד' של ליגת ה-NBL הניו זילנדית
לוובסטר בן אחד שנולד בשנת 2015 לערך, המתגורר עם גרושתו בניו זילנד.
בשנת 2015 אימץ ובסטר אורח חיים טבעוני.
בשנת 2017, בזמן שחגג את יום הולדתו ה-28 במועדון, הסתבך בתקרית אלימה כאשר משך בזקנו של אדם שהתחפש לסנטה קלאוס.
בעקבות זאת ובסטר עמד למשפט ונמצא אשם אולם ללא הרשעה פלילית.
אחיו הצעיר, טאי ובסטר , משחק כדורסל בקבוצת סקיליינרס פרנקפורט הגרמנית.
קוריאה הצפונית משתתפת במשחקים האולימפיים לנוער מאז היווסדם באולימפיאדת הנוער סינגפור (2010).
לאורך השנים צברו ספורטאי הנוער הצפון קוריאנים 10 מדליות, מהן 4 מדליות זהב.
המשלחת הראשונה של קוריאה הצפונית למשחקים האולימפיים לנוער הייתה לאולימפיאדת הנוער סינגפור והיא המשלחת הגדולה ביותר שקוריאה הצפונית שלחו עד כה.
המשלחת כללה 11 ספורטאים שהתחרו בחמישה ענפי ספורט.
המשלחת זכתה בחמשה מדליות, מתוכן מדליית זהב יחידה.
המשלחת הגיעה להישגים נאים בענפים הרמת משקולות עם זכייה במדליית זהב בקטגוריית משקל נערים עד 62 ק"ג ומדליית ארד בקטגוריית משקל נערות מעל 63 ק"ג.
בג'ודו עם זכייה במדליית כסף בקטגוריית משקל עד 66 נערים ומדליית ארד בקטגוריית משקל עד 52 נערות.
המשלחת הגיעה להישגים גם בענפים קפיצה למים עם זכייה במדליית ארד בקפיצה מפלטפורמה קשיחה מ-10 מטר נערות ודירוג במקום השישי בקפיצה מפלטפורמה קשיחה מ-10 מטר נערים.
ספורטאי המשלחת סיימו בענף האתלטיקה בריצת 3000 מטר נערות במקום העשירי.
המשלחת לא הגיעה להישגים בענפים טניס שולחן ושחייה.
המשלחת לאולימפיאדת הנוער נאנג'ינג מנתה שישה ספורטאים שהתחרו בשלושה ענפי ספורט.
המשלחת זכתה בחמישה מדליות, מתוכן שלוש מדליות זהב.
ההישגים המשמעותיים היו בענף ההיאבקות עם זכייה בשתי מדליות זהב בנערים בקטגוריית משקל עד 42 ק"ג בסגנון יווני-רומי ובנערות בקטגוריית משקל עד 46 ק"ג בסגנון חופשי, ובהרמת משקולות עם זכייה במדליית זהב בקטגוריית משקל עד 62 ק"ג נערים ושתי מדליות כסף בנערות בקטגוריות המשקל עד 48 ק"ג ועד 53 ק"ג.
המשלחת השתתפה גם בענף החתירה אך סיימה במקומות האחרונים.
קוריאה הדרומית משתתפת בכל המשחקים האולימפיים לנוער שהתקיימו מאז היווסדם באולימפיאדת הנוער סינגפור (2010).
קוריאה הדרומית משתתפת גם במשחקי החורף האולימפיים לנוער.
לאורך השנים צברו ספורטאי הנוער מקוריאה הדרומית 98 מדליות, מהן 44 מדליות זהב.
קוריאה הדרומית זכתה ב-46 מדליות במשחקי הקיץ, מתוכן 16 מדליות זהב ו-52 מדליות במשחקי החורף, מהן 28 מדליות זהב.
קוריאה הדרומית אירחה בשנת 2024 את אולימפיאדת הנוער קנגוון.
המשלחת הראשונה של קוריאה הדרומית למשחקים האולימפיים לנוער הייתה לאולימפיאדת הנוער סינגפור וכללה 72 ספורטאים שהתחרו ב-18 ענפי ספורט.
המשלחת דורגה במקום השלישי לאחר שזכתה ב-19 מדליות, מהן אחת עשרה מדליות זהב.
המשלחת לאולימפיאדת הנוער נאנג'ינג מנתה 73 ספורטאים שהתחרו בעשרים ענפים.
המשלחת זכתה ב-15 מדליות, מתוכן ארבע מדליות זהב.
קוריאה הדרומית השתתפה במשחקי החורף האולימפיים לנוער החל מראשיתם באולימפיאדת הנוער אינסברוק.
המשלחת כללה 28 ספורטאים שהתחרו ב-12 ענפי ספורט.
המשלחת דורגה במקום הרביעי בטבלת המדליות לאחר שזכתה באחת עשרה מדליות, מהן שש מדליות זהב.
המשלחת לאולימפיאדת הנוער לילהאמר מנתה 30 ספורטאים שהתחרו ב-12 ענפי הספורט.
המשלחת דורגה במקום השני בטבלת המדליות לאחר שזכתה ב-16 מדליות, מהן עשרה מדליות זהב.
המשלחת לאולימפיאדת הנוער לוזאן מנתה 40 ספורטאים שהתחרו ב-13 ענפי הספורט.
המשלחת דורגה במקום השביעי בטבלת המדליות לאחר שזכתה בשמונה מדליות, מהן חמש מדליות זהב.
קורי וולדן הוא כדורסלן אמריקאי-אוקראיני המשחק בעמדות הרכז והקלע בגלאטסראיי מליגת העל הטורקית.
וולדן למד לימודים כלליים במדעי הבריאות.
וולדן שיחק בתיכון דייטונה ביץ' שבפלורידה, שם הוא קלע סך הכול 57 שלשות והעמיד ממוצעים של 28.4 נקודות ו-4 חטיפות למשחק.
כאשר סיים את הלימודים בתיכון, היה וולדן מקום ראשון בקלעי כל בזמנים של התיכון עם 1,647 נקודות ומקום ראשון גם בחטיפות.
ההופעה הטובה ביותר שלו הייתה בגמר האזורי בשנת 2009 שבו הוא קלע 38 נקודות נגד מלבורן.
וולדן החל את קריירת המכללות שלו באוניברסיטת סטטסון, שם הוא פתח בכל 24 המשחקים בהם שיחק והעמיד ממוצעים של 12.0 נקודות, 3.3 ריבאונדים, 3.3 אסיסטים ו-2.3 חטיפות למשחק.
לאחר עונת 2010/2011, הוא הועבר לאוניברסיטת מזרח פלורידה אבל לא שיחק במהלך העונה עקב פציעה.
לאחר מכן, הועבר וולדן לאוניברסיטת מזרח קנטקי, שם שיחק את שלוש שנות הקולג' האחרונות שלו.
בשנת 2014 וולדן העמיד ממוצעים של 23.3 נקודות, 3.7 חטיפות ב-66 אחוזים מהשדה ונבחר ל-MVP.
בעונתו האחרונה במכללה, הוא העמיד ממוצעים של 18.6 נקודות, 4.0 ריבאונדים, 3.8 אסיסטים ו-3.1 חטיפות ב-34.6 דקות למשחק.
לאחר שלא נבחר בדראפט ה-NBA בשנת 2015, הצטרף וולדן לבוסטון סלטיקס עבור ליגת הקיץ של ה-NBA שבה הוא עמד על 2.0 נקודות, 2.5 ריבאונדים, 2.5 אסיסטים ו-3.5 חטיפות ב-16.5 דקות למשחק.
ב-25 בספטמבר 2015, הוא חתם בבוסטון סלטיקס.
ב-24 באוקטובר לאחר שהופיע בארבעה משחקי קדם עונה בלבד, בוסטון סלטיקס ויתרו על וולדן, וב-31 באוקטובר הוא הועבר למיין רד קלאוס מליגת הפיתוח של ה-NBA כשחקן של בוסטון סלטיקס.
וולדן הצטרף שוב לבוסטון סלטיקס לליגת הקיץ של ה-NBA בשנת 2016 שם לא הרבה להרשים.
ב-17 ביולי 2016, חתם וולדן בקבוצה הבלגית אוסטנדה.
ב-26 ביולי 2017, הגיע וולדן לישראל וחתם בהפועל חולון לעונה.
ב-5 בדצמבר 2017 קלע וולדן שיא קריירה של 31 נקודות, עם 9 מ-13 מהשדה, בניצחון 94-90 על אולדנבורג.
שלושה ימים לאחר מכן, וולדן נבחר ל-MVP של המחזור בליגת האלופות.
וולדן זכה עם חולון בגביע המדינה על חשבון מכבי תל אביב, וכן עזר לחולון להגיע לגמר הליגה שם הם הפסידו למכבי תל אביב.
ב-32 משחקים ששיחקו בעונת 2017/2018 (בליגה הישראלית ובליגת האלופות), קלע וולדן 10.4 נקודות, 3 ריבאונדים, 2.6 אסיסטים ו-1.8 חטיפות למשחק.
ב-11 ביולי 2018, חתם וולדן על הארכת חוזהו לשנה עם הפועל חולון, באותה העונה זכה וולדן בשחקן המצטיין של ליגת ווינר סל, לאחר שהוביל את חולון בנקודות והיה שחקן משמעותי בליגה, באותה עונה קלע וולדן 18.7 נק', 5.1 ריב' ומדד ממוצע של 23.0.
ב-24 ביולי 2019 חתם בפרטיזן בלגרד מליגת העל הסרבית, המתמודדת גם במפעל היורוקאפ ובליגה האדריאטית.
קורדון "קורי" היגינס הוא כדורסלן אמריקאי המשחק בקבוצת ברצלונה, בעמדות הקלע והסמול פורוורד.
בעונות ו- זכה באליפות היורוליג כשחקן צסק"א מוסקבה.
אביו, רוד היגינס, שיחק בליגת ה-NBA בין השנים 1982–1994, ושימש כג'נרל מנג'ר של שארלוט בובקאטס בין השנים 2007–2011.
היגינס נולד בעיר דנוויל שבאזור מפרץ סן פרנסיסקו.
הסנדק שלו היה מייקל ג'ורדן, אשר התחבר עם אביו רוד בעת ששיחקו יחדיו בשיקגו בולס.
בין השנים 2007–2011 למד באוניברסיטת קולורדו, וב-4 עונותיו בקבוצת הכדורסל שלה רשם ממוצעים של 15.2 נקודות, 4.1 ריבאונדים, 2.4 אסיסטים ו-1.5 חטיפות למשחק.
לאורך תקופתו בקבוצה קלע 2,001 נקודות בסך הכול, אשר השוו את שיאו של ריצ'רד רובי למספר הנקודות הרב ביותר של שחקן באוניברסיטת קולורדו.
לאחר שלא נבחר על ידי אף קבוצה בדראפט ה-NBA 2011 נרשם היגינס לדראפט של ליגת הפיתוח של ה-NBA, ונבחר על ידי אירי בייהוקס.
בחמשת משחקיו בקבוצה קלע 12.6 נקודות למשחק, בטרם זכה לחוזה בשארלוט בובקאטס מה-NBA.
באותה עונה רשמו הבובקאטס את מאזן הניצחונות הגרוע בתולדות הליגה, 7–59 (10.6%).
לאחר 6 משחקים בעונת שוחרר היגינס מהקבוצה וחזר לשחק עבור הבייהוקס מליגת הפיתוח.
ב-44 משחקיו ב-NBA קלע 3.7 נקודות בממוצע למשחק, וב-35 משחקיו בליגת הפיתוח קלע 18.5 נקודות למשחק.
בעונת 2013/2014 שיחק עבור טריומף ליוברצי שבמוסקבה.
הקבוצה סיימה את העונה במקום השישי בליגת ה-VTB, והעפילה לגמר ליגת היורוצ'לנג', בו הפסידה מול פלקנסטרו רג'אנה.
ביוני 2014 חתם היגינס בגזיאנטפ, אשר סיימה את עונת 2014/2015 במקום העשירי (מתוך 16) בליגת העל הטורקית.
לקראת עונת הצטרף לצסק"א מוסקבה, אשר השתתפה ביורוליג ובליגת ה-VTB.
בעונתו הראשונה במוסקבה סייע לקבוצה לזכות באליפות היורוליג השביעית של המועדון, והראשונה מזה 8 שנים.
במשחק הגמר מול פנרבחצ'ה קלע היגינס 12 נקודות, בניצחון קבוצתו בהארכה בתוצאה 101–96. בשתי העונות העוקבות הודחה צסק"א בחצי גמר היורוליג על ידי אולימפיאקוס (78–82) וריאל מדריד (83–92), בהתאמה.
בעונת קלע 14.7 נקודות בממוצע למשחק, והוביל את הקבוצה לצד ננדו דה קולו, ויל קלייבורן וסרחיו רודריגס לזכייה נוספת באליפות היורוליג.
במשחק הגמר מול אנאדולו אפס הוליך את קלעי קבוצתו עם 20 נקודות (4 שלשות) בניצחון 91–83. כמו כן, בכל 4 עונותיו בצסק"א זכה עמה באליפות ליגת ה-VTB.
לאורך תקופתו במוסקבה רשם ממוצעים של 12.1 נקודות, 2.2 ריבאונדים ו-1.7 אסיסטים למשחק ביורוליג, וממוצעים של 10.6 נקודות, 1.7 ריבאונדים ו-1.9 אסיסטים בליגת ה-VTB.
ביולי 2019 חתם היגינס על חוזה בקבוצת ברצלונה.
קורי העכביש הוא סרט דרמה אמריקאי משנת 1955 בבימויו של וינסנט מינלי עם ריצ'רד וידמרק, גלוריה גראהם, שרל בואייה, לורן באקול וליליאן גיש בתפקידים הראשיים.
התסריט מבוסס על הרומן "קורי העכביש" של ויליאם גיבסון המתאר את הנעשה במוסד פסיכיאטרי פרטי שבו הרופאים ומשפחותיהם, הצוות הרפואי והמנהלי, והמאושפזים הקשורים אחד לשני כמו בקורי עכביש.
הסרט הוא גם הופעת בכורה בקולנוע של שני שחקנים צעירים - ג'ון קר וסוזן סטרסברג המופיעים בתור שני מאושפזים צעירים במוסד.
ד"ר סטיוארט מקייבר (ריצ'רד וידמרק) הוא פסיכיאטר המנהל מוסד פרטי לחולי נפש.
הוא גר במקום ביחד עם אשתו קארן (גלוריה גראהם) ושני ילדיהם.
הוא משקיע הרבה בעבודה ובחולים ופחות באשתו וילדיו.
על רקע זה היחסים ביניהם מידרדרים.
בין המאושפזים המבוגרים נמצאים גם זוג צעירים: סטיב הולט (ג'ון קר) הסובל מדיכאון ועבר כמה ניסיונות התאבדות, וסו ברט (סוזן סטרסברג) הסובלת מחרדות קשות.
סטיב מציע לה לצאת איתו לקולנוע אך היא דוחה אותו בגלל חרדה.
מג ריינהרט (לורן באקול) היא מזכירה של המוסד.
מג היא אלמנה לאחר שבעלה ובנה נהרגו בתאונה.
ד"ר מקייבר מתחיל ביחסים איתה לאחר שהיחסים עם אשתו התערערו.
המנהלת האדמיניסטרטיבית של המוסד היא ויקטוריה אינץ' (ליליאן גיש) אישה רווקה מזדקנת וחמורת סבר הנמצאת במוסד מאז הקמתו.
הרופא הראשי במוסד הוא ד"ר דבנל (שרל בואייה), מאהב שרמנטי ורודף נשים.
הוא מתחיל לחזר אחרי קארן.
ויקטוריה לא סובלת זאת וכותבת נגדו דו"ח אותו היא מתכוונת להגיש לחבר הנאמנים של המוסד.
ד"ר מקייבר משכנע אותה לא לעשות זאת וד"ר דבנל מגיש את התפטרותו.
בהתייעצות עם המאושפזים מחליטים להחליף את וילונות הספרייה וסטיב בעל כישורי הציור מתמנה לתכנן אותם.
קארן עוקפת את ויקטוריה ובהסכמת הנאמנים היא מזמינה וילונות מודרניים לטעמה אך בינתיים מאחסנת אותם בדירתה.
סו מסכימה לבסוף לצאת העירה וג'ון לוקח אותה לקולנוע ובחזרה למוסד היא מרשה לו לנשק אותה על לחיה.
קארן מגלה שבעלה בוגד בה עם מג ובחמת זעם היא תולשת את הווילונות ומחליפה אותם בווילונות שלה.
כאשר זה מתברר לסטיב הוא מקבל התקף זעם, רץ לנהר הסמוך ומבקש להתאבד.
ד"ר מקייבר ומג מגיעים והיא אומרת לו שלדעתה כדאי להם להיפרד.
הוא חוזר למוסד עם קארן במחשבה שסטיב אבוד.
להפתעתם הם רואים אותו בפתח המוסד, רועד עם בגדים קרועים.
הם מטפלים בו ותוך כל זה הם מתקרבים זה לזה.
שם השחקן/ית שם הדמות הערותריצ'רד וידמרקד"ר סטיוארט מקייברמנהל המוסדגלוריה גראהםקארן מקייבראשתו של ד"ר מקייברשרל בואייהד"ר דבנלרופא בכירלורן באקולמג ריינהרטמזכירהליליאן גישויקטוריה אינץ'מנהלת אדמיניסטרטיביתג'ון קרסטיב הולטמאושפזסוזן סטרסברגסו ברטמאושפזת
קורי אנטוניו הוקינס הוא שחקן קולנוע, טלוויזיה ותיאטרון אמריקאי, שהיה מועמד לפרס אמי ולשני פרסי טוני.
הוא התפרסם תחילה בזכות תפקידו בסדרת הטלוויזיה "המתים המהלכים" (2015–2016), כמו גם בשל גילום הדמות של ד"ר דרה בסרט "היישר מקומפטון" משנת 2015. הוא ידוע גם בזכות הופעותיו בברודוויי במחזות "שש דרגות לקירבה" (2017) ו"טופדוג/אנדרדוג" (2022); שתיהן זיכו אותו במועמדות לפרס טוני לשחקן הטוב ביותר במחזה (אנ').
בשנת 2017, הוקינס כיכב בסדרה "24: מורשת" של רשת פוקס, ובהמשך השנה גם בסרט המפלצות של ג'ורדן ווג'ט-רוברטס "קונג: אי הגולגולת".
בשנת 2018, הוא הופיע בקומדיית הפשע הביוגרפית של ספייק לי, "שחור על לבן"; הוקינס קיבל מועמדות לפרס אמי בפריים טיים, על גילומו של פול בסדרה "Survive"(2020) של שירות הסטרימינג קוויבי.
תפקידיו האחרים כוללים את קומדיית האקשן של מייקל ביי "מחתרת השישה" (2019), בסרט המוזיקלי של ג'ון מ.
צ'ו "שכונה על הגובה" (2021), בסרט המתח ההיסטורי של ג'ואל כהן "הטרגדיה של מקבת'" (אנ') (2021) ובנוסף גם כיכב בעיבוד המוזיקלי של "הצבע ארגמן" משנת 2023.
סי., הוא גדל עם אמו שהיא שוטרת.
הוא למד בבית הספר לאמנויות דיוק אלינגטון (אנ') בוושינגטון די.
ולאחר מכן למד בבית הספר ג'וליארד בניו יורק במגמת הדרמה, שם סיים את לימודיו ב-2011. במהלך לימודיו בג'וליארד קיבל הוקינס את פרס ג'ון האוסמן היוקרתי על הצטיינות בתיאטרון קלאסי.
בשנת 2010, בעודו סטודנט שנה ב' בג'וליארד, שיחק הוקינס בשני סרטים קצרים "Empire Corner" ו-"Wu is Dead"; שניהם לצדה של טיונה פאריס.
עם סיום לימודיו החל בקריירת משחק בהצגות אוף ברודוויי הוא שיחק בכמה תפקידי אורח בטלוויזיה.
הוקינס זכה לתפקיד קצר בסרט "איירון מן 3" של אולפני מארוול והמשיך לככב מול ליאם ניסן וג'וליאן מור במותחן הפעולה נון סטופ של סרטי יוניברסל.
בשנת 2013 ערך הופקינס את הופעת הבכורה שלו בברודוויי במחזה "רומיאו ויוליה" של ויליאם שייקספיר.
בשנת 2015 פרסם "הוליווד ריפורטר" כי הוקינס לוהק לסדרה "המתים המהלכים", ובהמשך השנה הוקינס גילם את ד"ר דרה בסרט הביוגרפי "היישר מקומפטון", אשר הוקרן לראשונה ב־14 באוגוסט 2015 והכניס 201 מיליון דולר בקופות.
בשנת 2017, הוקינס שיחק בתפקיד ראשי בסדרת הטלוויזיה "24: מורשת".
באותה שנה הוא שיחק בסרט המפלצות של ג'ורדן ווגט-רוברטס "קונג: אי הגולגולת", השני ביקום המפלצות של אולפני לג'נדרי, לצד ברי לארסון, סמואל ל.
באביב 2017, שיחק הוקינס בברודוויי במחזה "שש דרגות לקרבה" לצד אליסון ג'ני.
הוא קיבל מועמדות לפרס טוני לשחקן הטוב ביותר על משחקו בהצגה.
הוקינס ביצע את השיר "God Bless America" בגמר הגברים ליחידים באליפות ארצות הברית הפתוחה בטניס בשנת 2017.
בנובמבר 2024, פורסם כי הוקינס יצטרף ככוכב אורח לעונה השנייה של הסדרה "פוקר פייס" ב-Peacock.
שנה סדרה תפקיד הערות 2011 רופא להשכיר ילד אוטובוס פרק: "The Shaw/Hank Redemption"Futurestatesקאיסדרת רשת; פרק: "Digital Antiquities" 2013 Golden Boy איוונדר פרק: "Young Guns" 2015–2016 המתים המהלכים הית' 6 פרקים2017Placeholdersמניסדרת רשת; פרק: "Seven" 24: מורשת אריק קרטר תפקיד ראשי; 12 פרקים2020Dustדוקטפודקאסט; 9 פרקים
גם מפיק בפועל (14 פרקים) Survive פול תפקיד ראשי; 12 פרקים
מועמד פרס אמי לבידור בפריים טיים לשחקן בסדרת קומדיה או דרמה קצרה (אנ') (2020)2024פוקר פייס
שנה מחזהתפקיד הערות 2011 Hurt Village באגיSignature Theatre Company Suicide Inc פריRoundabout Theatre Company 2013 רומאו ויוליה טיבאלט (אנ') תיאטרון ריצ'רד רוג'רס (אנ') בברודוויי 2017 שש דרגות לקרבה פול תיאטרון אתל ברימור (אנ') בברודוויי
מועמד פרס טוני לשחקן הטוב ביותר במחזה (אנ') (2017)2022–2023טופדוג/אנדרדוגלינקולןתיאטרון ג'ון גולדן (אנ') בברודוויי
מועמד פרס טוני לשחקן הטוב ביותר במחזה (אנ') (2023)
שנהפרסקטגוריהפרויקטתוצאהמקור2024פרס NAACP Imageשחקנן המשנה הטוב ביותר בסרט קולנועהצבע ארגמן
קורי דניאל סביאר הוא שחקן קנדי.
התפרסם בצעירותו כאשר גילם את הדמות הראשית של טימי קאבוט בסדרה הילדים הקנדית "לאסי" (1997–1999).
בהמשך גילם את הדמות של דן מדיסון בסדרת הדרמה "גברים קטנים" (1998–1999), את גבריאל מקי בסדרת הדרמה האמריקאית "החוף הצפוני" (2004–2005) ובשל הופעתו בתור סת' גונדרסון בסדרת הדרמה של הולמרק "סידר קוב" (2013–2014).
סביאר נולד בעיירה אייאקס (אנ'), שנמצא במטרופולין טורונטו רבתי באונטריו, קנדה, בנם של לינדה וברוס סביאר.
סביאר החל לדגמן בגיל שישה חודשים, לאחר שזכה בתחרות יופי לתינוקות.
ב-1995 התארח בשני פרקים של סדרת האימה האנתולוגית "צמרמורת" המבוססת על סדרת הספרים באותו השם מאת הסופר היהודי-אמריקאי רוברט לורנס סטיין.
בשנים 1997 – 1999 שיחק את התפקיד של טימי קאבוט בגרסה המחודשת של סדרת הטלוויזיה "לאסי".
ב-1998 סביאר כיכב בסרט ההרפתקאות "Summer of the Monkeys", עיבוד קולנועי לספרו באותו שם של הסופר וילסון רולס (אנ').
ב-2003 גילם את מיק אשטון בסרט "טרור בבית הספר" לצד דולף לונדגרן, ב-2006 שיחק בסרט "Surf School" בו גילם נער העובר לקליפורניה מהחוף המזרחי של ארצות הברית ומוצא את עצמו מנודה חברתית מכיוון שאינו יודע לגלוש.
ב-2008 ביצע הופעת אורח בסדרה "סמולוויל" שפותחה על ידי הכותבים והמפיקים אלפרד גוף ומיילס מילר ומבוססת על דמותו של גיבור-העל סופרמן של חברת DC קומיקס.
ב-2011 גילם את אפולו בסרט "בני אלמוות" לצד הנרי קאביל, בשנה זו גם שיחק בסרט "Age of the Dragons" המהווה גרסת פנטזיה לסרט "מובי דיק".
בשנים 2013–2014 גילם את דמותו של סת' גונדרסון בסדרה "סידר קוב" מבית ערוץ הולמרק.
ב-2015 שיחק בעונה השלישית של סדרת הדרמה האמריקאית "מאהבות" , שם גילם את דמותו של דייוויד הדסון.
+שנהסרטתפקידהערות1995טומי בויילד בפרסומתMemory Runאנדרה בצעירותוMrs.
קורי ג'יימס קיספרט הוא כדורסלן אמריקאי המשחק בעמדת הסמול פורוורד בוושינגטון ויזארדס מליגת ה-NBA.
קיספרט גדל באדמונדס, וושינגטון, ולמד ב"תיכון קינגס".
בעונתו השלישית, קיספרט העמיד ממוצעים של 23.9 נקודות, 6.8 ריבאונדים, 3.4 אסיסטים ו-2.3 חטיפות למשחק והוביל את התיכון לאליפות השנייה ברציפות כשהוא נבחר לשחקן המצטיין של הפלייאוף.
קיספרט דורג בארבעה כוכבים על פי יכולתו בתיכונים, והתחייב לשחק באוניברסיטת גונזגה בתום עונתו הרביעית בתיכונים.
בעונתו האחרונה, קיספרט קלע 25 נקודות בממוצע למשחק לפני ששבר את רגלו בפברואר.
בעונתו הראשונה, קיספרט שותף בכל 35 המשחקים של גונזגה כשהוא פתח שבע פעמים והעמיד ממוצעים של 6.7 נקודות ו-3.2 ריבאונדים למשחק.
בעונתו השנייה החל קיספרט לפתוח בקביעות, והעמיד ממוצעים של 8.0 נקודות ו-4.1 ריבאונדים למשחק.
בתחילת עונתו השלישית, קיספרט היה מועמד לפרס על שם ג'וליוס ארווינג אשר ניתן לסמול פורוורד המצטיין בליגת המכללות.
בנוסף הוא היה שחקן החמישייה היחיד של גונזגה שהמשיך מהעונה שעברה.
לאחר שקלע פחות מחמש נקודות בשלושת משחקיו הראשונים, קיספרט קלע 28 נקודות עם 7 מ-8 לשלוש ב-28 בנובמבר 2019 נגד אוניברסיטת דרום מיסיסיפי.
לאחר מכן קלע קיספרט 26 נקודות עם חמש שלשות בניצחון 81–94 על אוניברסיטת קרוליינה הצפונית בצ'אפל היל.
בתום העונה הסדירה נבחר קיספרט לחמישייה הראשונה של המחוז.
קיספרט העמיד ממוצע של 13.9 נקודות למשחק במהלך עונתו השלישית.
בעקבות היכולת הטובה במהלך העונה, קיספרט העמיד עצמו לבחירה בדראפט ה-NBA 2020, אך בסופו של דבר הוא החליט לחזור לגונזגה עבור עונתו האחרונה.
בעונתו האחרונה, קיספרט קלע את הנקודה ה-1,000 שלו בקריירת המכללות כשקלע 23 נקודות בניצחון 90–102 על אוניברסיטת קנזס.
יחד עם ג'יילן סאגס, קיספרט הצליח להגיע עם מכללתו עד לגמר טורניר אליפות המכללות, שם הפסידה גונזגה 70–86 לאוניברסיטת ביילור.
ב-29 ביולי 2021, קיספרט נבחר בבחירה ה-15 על ידי וושינגטון ויזארדס בדראפט ה-NBA 2021.
קורי שיין פוגלמניס הוא שחקן אמריקאי.
פוגלמניס נולד בת'אוזנד אוקס, קליפורניה.
הוא החל לשחק בגיל 6 במחזות זמר.
הפעילויות האהובות עליו מלבד משחק הן שירה, ריקוד וצילום.
תפקיד הבכורה שלו היה בסרט הקצר "The Maiden and the Princess" (2011) כאחד האנטגוניסטים.
בשנה שלאחר מכן שיחק את לואיס מקמאנוס בן ה-12 בסדרת הטלוויזיה "Partners" בפרק הפיילוט.
משנת 2014 עד 2017, הוא שיחק בסדרת הטלוויזיה של ערוץ דיסני "העולם של ריילי", סדרת ההמשך לסדרה "ילד פוגש עולם" משנות ה-90. בסדרה הוא גילם את פרקל מינקוס, החבר הטוב וחברתה לכיתה של ריילי מתיוס ומאיה הארט (בגילומן של רוואן בלנצ'ארד וסברינה קרפנטר, בהתאמה).
בשנת 2023 שיחק בתפקיד ראשי בסדרת הטלוויזיה "חיי עם משפחת וולטר" של נטפליקס.
+ שנה סרט תפקידהערות 2016 Mostly Ghostly: One Night In Doom House מקס דויל 2018 #SquadGoals חבר סקוור 2019 מסיבה סוף אנדי 2021 מוקסי מארק2024I Wish You All the BestבןהדלעתקודיTBAOne Stupid Thingג'יימיהרפתקאותיו המתמשכות של קליף בות'
מת'יו פולינסקי , הידוע יותר בשם הבמה שלו קורי גרייבס, הוא פרשן היאבקות, בעל טור ומתאבק עבר אמריקאי, המופיע בארגון ההיאבקות WWE, בו הוא משמש כפרשן תוכנית הדגל Raw.
הוא זכה פעם אחת בתואר אלוף הזוגות של NXT ביחד עם אדריאן נוויל.
כמו כן, פולינסקי מוכר גם בשל התקופה בה הופיע בארגונים העצמאיים בשם הבמה סטרלינג ג'יימס קינן.
פולינסקי נולד ב-24 בפברואר 1984 בפיטסבורג, פנסילבניה להורים ממוצא הונגרי.
לפולינסקי וגרושתו, איימי (שניידר) פולינסקי יש יחדיו שלושה ילדים.
יש לו אח צעיר ממנו בשם סם אשר מופיע בארגון ההיאבקות המקסיקני CMLL תחת שם הבמה סם אדוניס.
בתחילת 2019 גרושתו של גרייבס פרסמה תמונה בעמוד האינסטגרם שלה אשר מוכיחה שפולינסקי ניהל רומן עם מתאבקת ה-WWE, כרמלה.
התמונה נמחקה זמן קצר לאחר מכן, כשדווח שהזוג היה בהליכי גירושין בזמן הרומן.
מערכת היחסים בין פולינסקי לכרמלה הוכרזה באופן רשמי במהלך העונה התשיעית של תוכנית המציאות Total Divas.
הישגים בארגון ההיאבקות Pro Wrestling 1
אליפות במשקל כבד של 1PW (פעם אחת)
אליפות הנטורל במשקל כבד (פעם אחת)
הישגים בארגון ההיאבקות Far North Wrestling – FNW
אליפות במשקל כבד של FNW (פעם אחת)
אליפות הזוגות של FCW (פעם אחת) - עם ג'ייק קרטר
אליפות הזוגות של FC (פעם אחת) - עם כריס קייג'
אליפות במשקל כבד של IWC (פעם אחת)
הישגים בארגון ההיאבקות NWA East
אליפות במשקל כבד של NWA East (פעם אחת)
אליפות הזוגות של NWA East (פעם אחת) - עם מאד מייק
אליפות הזוגות הצפון אמריקאית של NWA East (פעם אחת) - עם ברנדון קיי
PWI דירג אותו במקום ה-118 מתוך 500 המתאבקים הטובים ביותר לשנת 2013
אליפות Zero-One ארצות הברית במשקל כבד של (פעמיים)
אליפות במשקל כבד של RWA (פעם אחת)
אליפות קיסטון במשקל קל של UIPW (פעם אחת)
אליפות הזוגות של NXT (פעם אחת) - עם אדריאן נוויל
אישיות הטלוויזיה הגרועה ביותר (2019)
קורי מייקל סמית' הוא שחקן קולנוע וטלוויזיה אמריקאי.
סמית' גדל בקולומבוס, אוהיו, וסיים את לימודיו בתיכון היליארד דרבי בשנת 2005. היו לו שאיפות החל מלהיות פסנתרן ועד לעורך דין.
בזמן לימודיו באוניברסיטת אוטרביין, הוא לוהק למחזות בהם "הסצנה", מעגל הגיר הקווקזי, מי מפחד מווירג'יניה וולף?, וטרטיף .
בשנת 2011, סמית' שיחק בכמה הפקות תיאטרון בנין יורק.
הוא שיחק בתפקיד ראשי במחזמר פנטסטיקס גם בתיאטרון Barrington Stage Company במסצ'וסטס ובתיאטרון הרפרטוארי של סנט לואיס.
סמית' ערך את הופעת הבכורה שלו בברודוויי במחזה ארוחת בוקר בטיפאני ב-2013. באותה עונת תיאטרון, הוא גם כיכב באוף-ברודוויי Cock במחזה קרב תרנגולים מאת מייק ברטלט והלוויתן מאת סמואל ד.
האנטר, שהוצג בבכורה עולמית במרכז דנוור לאמנויות הבמה עם בכורה בניו יורק ב- Playwrights Horizons .
סרטו העלילתי הראשון היה Camp X-Ray, שהוקרן בבכורה בפסטיבל סאנדנס 2014 בינואר.
הוא הופיע בסרט אימה קצר, מזון לכלבים, בכיכובה של אמנדה סייפריד שהוצג בבכורה ב-2014. באותה שנה הופיע במיני-סדרה אוליב קיטרידג' ושנה לאחר מכן הופיע בסרט קרול .
בשנת 2014 החל לשחק בסדרת הטלוויזיה גות'האם בתור איש החידות, אדוארד ניגמה, מומחה לזיהוי פלילי במשטרת גות'אם סיטי אשר נוהג להציג את המידע כחידות ובעל פיצול אישיות, ולבסוף מתגלה כפסיכופת בשנת 2018, הוא כיכב בתפקידו הראשי הראשון בדרמה הלהט "בית העצמאית, 1985 .
בשנת 2020 החל לשחק בתפקיד ראשי בסדרת הטלוויזיה אוטופיה.
בשנת 2022 לוהק סמית' לתפקיד ראשי בסדרת הטלוויזיה "אל מעבר האוקיינוס" בהפקת נטפליקס.
בסדרה שעלתה ב-7 באפריל 2023. בסדרה הוא מגלם את העיתונאי, חסיד אומות העולם, וריאן פריי.
בשנת 2023 שיחק בסרט הקולנוע הצצה ליחסים.
בראיון במרץ 2018, סמית' הצהיר שהוא קווירי .
שנה סרט תַפְקִיד הערות 2014מחנה אקס-רייטוראי ברגן 2015קרול טומי טאקר 2017Wonderstruck וולטר 2018 1985 אדריאן לסטר האדם הראשון רוג'ר בי צ'אפי2021The Same Stormג'רמי סולט 2022Call Jane דיקן2023הצצה ליחסיםג'ורג'י2024סאטרדיי נייטצ'בי צ'ייס2025ערך סנטימנטליסאם
שנה סדרה תפקיד הערות 2014 אוליב קיטרידג' ד"ר קווין קולסוןפרק אחד 2014–2019 גות'האם אדוארד ניגמה / רידלר מועמד - פרס בחירת העשרה עבור נבל בסדרת טלוויזיה 2020 אוטופיה תומאס כריסטי תפקיד ראשי 2023אל מעבר האוקיינוס וריאן פריי מיני-סדרה2025בודדים בפסגהונציה "ואן" פארישסרט טלוויזיה של HBO
שנה כותרת תפקידתיאטרון 2013Bright Star בילי קיין תיאטרון PowerhouseCock a.k.a.
The Cockfight Play ג'וןדיוק הלוויתן תומאס הבכורPlaywrights HorizonsThe Shaggs: Philosophy of the World קיילPlaywrights Horizons ארוחת בוקר בטיפאני פרד תיאטרון קורט, ברודוויי 2017 מתנקשים לי הארווי אוסוולד מרכז העיר ניו יורק
שנה פרס קטגוריה עבודה תוצאה הערות 2015 פרסי הטלוויזיה של בחירת המבקרים שחקן המשנה הטוב ביותר בסרט/מיני סדרה אוליב קיטרידג' 2017 פרסי בחירת הנוער 2017 נבל הטלוויזיה הנבחר גות'האם 2018 פסטיבל הסרטים הבינלאומי של קווין פאלם השחקן הטוב ביותר בסרט עלילתי 1985
קורי מילס הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השביעי של מדינת פלורידה.
מילס, חבר המפלגה הרפובליקנית, עבד בארגונים שונים כמומחה אבטחה וכמנהל עסקים לפני שנבחר לקונגרס בנובמבר 2022. מחוזו של מילס חולש על האזור הפרוורי בין דייטונה ביץ' לאורלנדו, ובו שוכנת העיר סיינט אוגוסטין.
מילס נולד בווינטר הייבן שבפלורידה.
הוא בוגר לימודי תעודה במדעים מהמכללה המדינתית של פלורידה בג'קסונוויל, ובעל תואר ראשון במדעי הבריאות ותואר שני ביחסים בין-לאומיים ויישוב סכסוכים מהאוניברסיטה הצבאית האמריקאית.
מ-1999 עד 2004 שירת מילס בצבא ארצות הברית, שם היה חבר בדיוויזיה המוטסת ה-82 ומילא תפקידי אבטחה בצבא היבשתי לתמיכה בכוח המשימה המשותף של כוחות המבצעים המיוחדים של ארצות הברית במלחמת עיראק, אך לא השתייך אל פיקוד המבצעים המיוחדים של ארצות הברית.
מילס מעולם לא עבר הכשרה של הכוחות המיוחדים, אם כי לאחר שחרורו פרסם אזכורים המרמזים על חברותו בכוחות המיוחדים של הצבא.
בשנים 2005–2009 עבד כמומחה אבטחה בחברת "DynCorp".
בשנת 2010 החל לעבוד כמומחה אבטחה ימית ויועץ אסטרטגי להגנת תוכנה בחברה "Special Tactical Services".
מילס עבד כמנהל אבטחה בתאגיד "Chemonics" מ-2010 עד 2011 וכמנהל סיכונים בכיר ב-"Management Systems International" במהלך 2011. הוא הצטרף ל-"Pax Mondial LLC" באותה שנה ובהמשך עבד כמנהל חטיבת תפעול המידע בארגון וסגן נשיא.
בשנים 2020 ו-2021 היה מילס חבר במועצת העסקים הביטחונית של מחלקת ההגנה של ארצות הברית.
הוא המייסד המשותף של "ALS Less-Lethal Systems", חברה המייצרת ציוד עבור לקוחות צבאיים ומגופי אכיפת החוק.
הוא גם היה שותף מייסד ומנהל של "PACEM Defense", חברת אבטחה פרטית.
באפריל 2021 הכריז מילס על התמודדותו לבית הנבחרים של ארצות הברית במחוז הקונגרס השביעי של פלורידה תוך קריאת תיגר על נציגת המחוז המכהנת סטפני מרפי.
מושבה של מרפי היה יעד של ועדת הקמפיין הרפובליקנית לקונגרס בבחירות 2022, אך מרפי מצדה כבר הודיעה על פרישה בדצמבר 2021. מילס התמודד בבחירות מקדימות מרובות-מתמודדים, כאשר יריבו החזק ביותר היה חבר בית הנבחרים של פלורידה אנתוני סבטיני.
מילס ניצח בפריימריז באוגוסט 2022, ובבחירות הכלליות גבר על מועמדת המפלגה הדמוקרטית קארן גרין עם 58.5% מקולות הבוחרים.
ב-3 בינואר 2023 מילס הושבע לתפקידו כחבר הקונגרס.
הוא חבר בוועדת החוץ ובוועדת הכוחות המזוינים של בית הנבחרים.
בשימוע לשר החוץ בלינקן בקונגרס, בדצמבר 2024, אמר מילס: "בהנהגתך, אפשרנו לאיראן, למשטר להתחזק יותר ממה שהיה אי פעם בחייו...הנהגת חמאס תחת סינוואר לא הייתה מחוסלת אם הם היו מקשיבים בישראל למה שיעץ ביידן...".
קורי רוברט מיילכריסט הוא שחקן אנגלי, בוגר האקדמיה המלכותית לאמנות דרמטית.
ידוע בתפקידו כמלך ג'ורג' בסדרת הדרמה התקופתית של נטפליקס, "ברידג'רטון: סיפורה של המלכה שרלוט".
מילכריסט נולד במאי 1998, וגדל בליטונסטון, מזרח לונדון.
הוא למד בבית הספר Forest, Walthamstow, והתקבל לתיאטרון הלאומי לנוער.
הוא סיים תואר ראשון במשחק מהאקדמיה המלכותית לאמנות דרמטית (RADA) בשנת 2020.
עם סיום לימודיו ב-RADA, מיילכריסט לוהק להפקות תיאטרון באוויר הפתוח של מחזות שייקספיר "רומיאו ויוליה" ו"חלום ליל קיץ" בבימוי של אבי ווד.
בשנת 2022 ערך את הופעת הבכורה שלו בטלוויזיה בפרק הבכורה של העיבוד של נטפליקס ל"סנדמן" של ניל גיימן.
בשנת 2024 לוהק מיילקריסט לתפקיד בסדרת הטלווייזיה "The Choice".
בשנת 2025 הופיע בתפקיד ראשי בסרט "השנה שלי באוקספורד", בהפקת נטפליקס.
שנה כותרתתפקיד הערות 2020 רומיאו ויוליה טיבאלט תיאטרון ניו פורסט באוויר הפתוח, המפשייר חלום ליל קיץ דמטריוס
קורי גרוטר-אנדרו הוא שחקן קנדי.
לאחר שאמו לקחה אותו למחנה משחק קיץ והוא התלהב לשחק, הוא לקח שיעורים נוספים.
לאחר שישה חודשים הוא הוחתם בחברת ניהול הכישרונות הקנדית "Premiere Talent Management ".
תפקיד המשחק הראשון שלו בטלוויזיה היה בסדרת הטלוויזיה עטורת הפרסים פארגו.
השורות הראשונות שלו בסדרה היו בשפת הסימנים.
הוא חזר לוונקובר כשקיבל את התפקיד של ארדן בן ה-11, גרסה צעירה יותר של דמות שגילם ויליאם מוסלי בסרט הטלוויזיה "My Sweet Audrina" משנת 2016, עיבוד לספרה של ו.
בשנת 2014 לוהק לתפקיד בסדרת הטלוויזיה 100.
עבור הסרט "המופע" לצד ג'וש דוהאמל, הוא גילח את ראשו.
בסרט גילם ילד חולה סרטן.
בשנת 2016 שיחק בתפקיד אורח בסדרה אגדות המחר.
הוא גילם את פר דגאטון הצעיר, נבל על.
בשנת 2018 החל לשחק בתפקיד חוזר בסדרת הטלוויזיה אן עם הצמות.
באותה שנה שיחק בסרט "קיץ של 84" לצד ג'ודה לואיס.
קוריאה-טאון (בקוריאנית: 코리아타운) הוא כינוי לרובע או שכונה של קוריאנים בערים שונות בעולם, מחוץ לקוריאה.
מכונה גם "קוריאה הקטנה" או "סיאול הקטנה".
קוריאה הייתה יציבה מבחינה פוליטית וטריטוריאלית במשך מאות שנים, והקוריאנים ברובם לא היגרו במהלך ההיסטוריה למדינות אחרות.
במהלך הכיבוש היפני בקוריאה היגרו כ-2.4 מיליון קוריאנים ליפן, חלקם מסיבות כלכליות וחלקם אולצו לעבוד בעבודת כפייה בזמן מלחמת העולם השנייה.
רובם חזרו לקוריאה לאחר המלחמה, אבל נותר ביפן מיעוט משמעותי של קוריאנים, שאליהם הצטרף בשנות ה-50 של המאה ה-20 גל של פליטים מהאי צ'ג'ו.
כיום חיים ביפן כ-436,000 קוריאנים, והם המיעוט האתני השלישי בגודלו ביפן.
באמצע שנות ה-60 של המאה ה-20, בזמן שלטונו של פאק צ'ונג-הי, החלה הגירה של קוריאנים לאזורי צפון-מזרח סין ומזרח רוסיה.
כיום חיים באזורים אלה כ-2.5 מיליון קוריאנים, ועם הזמן קיבלו השכונות שבהם התגוררו את הכינוי "קוריאה-טאון".
הגירת קוריאנים למדינות נוספות, בהן ארצות הברית וקנדה, החלה מאוחר יותר וגברה בהדרגה.
בניו יורק, למשל, בעלי עסקים קוריאנים הובילו את הפיתוח של רחוב 32 מערב בסוף שנות ה-70 של המאה ה-20, ובשנת 1995 זכו להכרה כשקטע מהרחוב קיבל באופן רשמי את השם "דרך קוריאה".
במדינות רבות, האזורים שבהם גרים קהילות של קוריאנים מכונים "קוריאה-טאון" אך לרוב זה אינו כינוי רשמי.
במקומות רבים בעולם קיימת ובעוד שכונות של מהגרים מהרפובליקה העממית של סין נקראות "צ'יינטאון" במפות העיר, הכינוי "קוריאה-טאון" הוא רק כינוי השגור בפי התושבים, ולא השם הרשמי של השכונה.
ישנם יוצאי דופן מעטים, בהם שקיבל הכרה רשמית בשנת 2008.
התכונות המתוארות להלן אופייניות לשכונות קוריאה-טאון במדינות רבות:
שלטי הכוונת תחבורה לקוריאה-טאון בשפה המקומית ובשפה הקוריאנית
מסעדות רבות המציעות ממטעמי המטבח הקוריאני
פעילות תרבותית קוריאנית, הכוללת בין השאר מופעי קיי-פופ, מוזיאון המציג את התרבות הקוריאנית המסורתית, גלריות המציגות אמנות קוריאנית ומלאכת יד מסורתית, ושיעורים ללימוד השפה הקוריאנית.
ישנם כ-5.3 מיליון מהגרים קוריאנים בעולם, נכון לשנת 2010.
כ-80% מהמהגרים הקוריאנים חיים בשלוש מדינות: הרפובליקה העממית של סין, ארצות הברית ומקסיקו.
קיימות שכונות "קוריאה-טאון" גם במדינות נוספות, שבהן יש מיעוט קוריאני קטן אך משמעותי, בהן אוזבקיסטן, אוסטרליה, ניו זילנד, קזחסטן וקנדה.
סי.סיןבייג'ינג, צ'ינגדאו, שניאנג, שאנגחאיהונג קונגהונג קונגיפןאוסקה, טוקיו, קיוטו, ימאגוצ'יטאיוואןטאיפייאינדונזיהג'קרטהמלזיהקואלה לומפורהפיליפיניםמנילהסינגפורסינגפורתאילנדבנגקוקהממלכה המאוחדתלונדוןאוסטרליהסידני, מלבורןניו זילנדאוקלנד
קוּרְיוּם או קִירְיוּם (Curium) הוא יסוד כימי רדיואקטיבי מסדרת האקטינידים, שסמלו הכימי Cm ומספרו האטומי 96. היסוד הטרנס-אורני הרביעי.
הקוריום זוהה על ידי צוות המדענים גלן תיאודור סיבורג, רלף ג'יימס, אלברט גיורסו בשנת 1944 והוא קרוי על שמם של מארי ופייר קירי – זוג מדענים נשואים שתרמו רבות למחקר תופעת הרדיואקטיביות.
מארי קירי אף הייתה האישה היחידה שזכתה פעמיים בפרס נובל.
היסוד נוצר על ידי הפצצת 239Pu בקרינת אלפא.
את הקוריום ניתן למצוא במקרים נדירים מאוד בתוך גושי אורניום.
כמו כן, החומר נמצא ברגל הפיל, אחת משאריות אסון צ'רנוביל המסוכנות ביותר
עדיין לא נמצאו שימושים ממשיים לקוריום, אך משערים שישמש את החוקרים במחקר גרעיני בעתיד.
איזוטופ קוריום יכול לשמש גם כרדיו–איזוטופ המפיק אנרגיה שהאדם יכול להשתמש בה, 242Cm מפיק כ-120 ואט אנרגיית חום לגרם, אך זמן מחצית החיים הקצר שלו לא הופך אותו למקור אנרגיה לטווח הארוך.
243Cm בעל זמן מחצית חיים של 30 שנה מפיק בערך 1.6 ואט לגרם, אך בשל קרינת הגמא וקרינת הבטא שהוא מפיק הוא נהפך ממקור אנרגיה יעיל בפוטנציה לרעל מסוכן.
בין התרכובות המעטות נמצאו קוריום דו חמצני (CmO2), קוריום שלוש-חמצני (CmO3),
קוריום שלוש-ברומי (CmBr3), קוריום שלוש-כלורי (CmCl3), קוריום ארבע-פלואורי (CmF4) וקוריום ארבע-יודי (CmI4)
איזוטופ 248Cm סונתז רק בכמות של מיליגרמים, אבל איזוטופים אחרים, 242 ו-244, סונתזו בכמויות של כמה עשרות גרמים שעזרו לקבוע את תכונות החומר על ידי ניסויים.
הקוריה (curia) ברומא העתיקה הייתה סמל לחלוקת העם הרומאי ומקום המפגש של האספה של חטיבות אלו.
שורש המילה הוא ככל הנראה המילה הסאבינית curis או quiris.
בהמשך המושג נכנס לכנסייה ובתחילת המאה ה-20 לתחום האימפריאלי-פרלמנטרי.
כל אחד משלושת השבטים הרומוליאניים העתיקים: הרמנס, טיטיאס ולוקרס חולק לעשר קוריות, כך שגוף העם (populus) כולו, שהורכב מפטריקים בלבד, חולק לשלושים קוריות.
כל החברים בגנטס (קלאנים) השונים השייכים לקוריה נקראו "קוריאלים".
החלוקה לקוריות הייתה בעלת חשיבות פוליטית ניכרת בתקופות המוקדמות ברומא, כי רק החברים בקוריות נחשבו אזרחים ורק הם יכלו לבחור ולהיבחר למשרות השונות.
לקוריות הייתה גם חשיבות דתית, כיוון שלכל קוריה היה מקום פולחן ופולחנים משלה (שנקרא קוריה), שהתפתח בהדרגה למקום בו נפגשו הקוריאלים לדון בענייני מדינה, כספים, דת ועניינים אחרים.
הטקסים הדתיים נוהלו על ידי כהן, curio, שלו סייעו פלאמן קוריאלים.
לכל אחת מהקוריות היה שם ייחודי משלה, שנטען שהוא מבוסס על שמן של הנשים הסביניות שחטפו הרומים, אף כי ברור כי חלק מהקוריות שאבו את שמן משם רבעים או גיבורים עתיקים כמו קוריה טיטיה, פאוקיה, קלברה, פוריאנסיס, רפטה, וליאנסיס, טיפאטה, ועוד.
חשיבות הקוריות דעכה בהדרגה עם עליית חשיבות הפלבאים והאצולה (הנובילטס) אך הן המשיכו במילוי התפקידים הדתיים, עד שגם חשיבותם של אלו דעכה.
קוריה היה גם שמו של המקום שבו נפגש הסנאט הרומי ובמקומות אחרים לדון בחוקים ולהחליט בענייני הרפובליקה.
במקומות שונים, אף כי לא ברומי, החלו עם הזמן לכנות את הסנאט הקוריה.
בניין הקוריה המקורי נבנה, על-פי האגדה, על ידי המלך טולוס הוסטיליוס בפורום רומאנום לרגלי גבעת הקפיטולין.
הבניין נהרס אחרי כן כדי לפנות לבניין מרשים יותר.
מבנה הקוריה היה תמיד בעל מידות מוגדרות.
הוא היה רבוע או סגלגל.
אם היה רבוע, גובהו היה פעם וחצי אורכו.
אם סגלגל, גובהו היה חצי סכום אורכו ורוחבו, דבר שהכתיב פרופורציות חריגות במקצת.
באמצעו של כל קיר, היה מדף (קורניס) שמטרתו הייתה למנוע הבלעות של הקול בתוך הבניין.
בכנסייה הקתולית לכל דיוקסיה יש קוריה, הכוללת את הפקידים הראשיים של הדיוקסיה.
פקידים אלו מסיעים לבישוף הדיוקסיה בשליטה בכנסייה במקום.
לפטריארכים וארכיאפיסקופלים של הכנסייה המזרחית אורתודוקסית ישנה אספה המכונה הקוריה הפטריארכלית, המסייעת לפטריארך או לארכיבישוף בניהול הסוי יוריס של הכנסייה.
הכס הקדוש של האפיפיור משמר אספה המכונה הקוריה הרומאית, המסייעת לאפיפיור בשליטה בפטריארכיה הלטינית ובכנסייה הקתולית.
לקוריות אלו תפקידים שונים מאלו של הקוריה הרומאית במאה הראשונה לפני הספירה.
קוריות בפרלמנטים של רוסיה ואוסטרו-הונגריה
באימפריה הרוסית כך נקראו קבוצות אוכלוסייה בהתאם לכוח הבחירה שלהם לדומה (הפרלמנט הצארי).
לפי מנשר הבחירה הראשון מ-6 באוגוסט 1905 הבוחרים חולקו לשלוש קוריות:בעלי אדמות, איכרים וקוריה עירונית.
במנשר מ-11 בדצמבר אותה השנה נוספה קוריית פועלים.
בהמשך, בחוק הבחירות לאחר פיזור הדומה מ-3 ביוני 1907 הקוריה העירונית חולקה לקוריית עירוניים בעלי נכסים גדולים וקוריית עירוניים בעלי נכסים בינוניים וקטנים.
באימפריה האוסטרו-הונגרית חלוקה לקוריות הייתה לפי לאום.
הקוריה הוסטיליה הוא המבנה בו היה מתכנס הסנאט הרומי בפורום ברומא העתיקה.
המבנה נמצא בקצה המערבי של הפורום, לרגלי גבעת הקפיטוליום.
על פי המסורת, המבנה המקורי נבנה באתר זה במאה השישית לפני הספירה על ידי המלך השלישי של רומא - טולוס הוסטיליוס, וקרוי על שמו.
המבנה הראשון הורחב על ידי לוקיוס קורנליוס סולה בשנת 80 לפנה"ס כדי לאפשר את הכפלת מספר חברי הסנאט, אך שם המבנה (קוריה הוסטיליה) נשמר.
במבנה זה נערכה ההוצאה להורג של לוקיוס אפוליוס סטורנינוס, ובו נשרפה בשנת 52 לפנה"ס גופתו של פובליוס קלודיוס פולכר שגרמה לשריפת המבנה כולו.
בית הסנאט נבנה שנית לאחר שרפה זאת על ידי פאוסטוס קורנליוס סולה ונקרא על שמו - קוריה קורנליה.
יוליוס קיסר בנה שוב את בית הסנאט שנקרא מאז על שמו - קוריה יוליה.
בעת השיפוצים, התכנס הסנאט בתיאטרון פומפיוס ושם נרצח יוליוס קיסר באידו של מרץ בשנת 44 לפנה"ס.
הבנייה נעצרה אחרי הרצחו של קיסר אך סוימה על ידי בנו המאומץ, הקיסר אוגוסטוס.
הקוריה יוליה שופצה (תוך שימור שמה) ראשית על ידי הקיסר דומיטיאנוס בשנים 81-96 לספירה.
אחרי נזק נרחב בעקבות שרפה בשנת 283 בימי הקיסר קארינוס, שופץ המבנה שנית בשנים 284-305 בתקופת הקיסר דיוקלטיאנוס.
מבנה זה פחות או יותר הוא הקיים היום.
המבנה שרד את ימי הביניים בשל העובדה שבשנת 658 הפך לכנסייה.
על קירות המבנה נותרו ציורי קיר נוצריים.
בתקופת שלטונו של בניטו מוסוליני שוחזר המבנה לצורתו המקורית.
גודל המבנה כגודל מגרש כדורסל ומשני צדדיו במות אבן ששימשו כמקומות ישיבה לסנאטורים.
קוּריטיבּה (בפורטוגזית: Curitiba, יש שהוגים קוּרִיצ'יבָּה) היא בירת מדינת פרנה שבברזיל.
היא העיר הגדולה ביותר בדרום ברזיל.
האזור המטרופוליטני של העיר מכיל כעשרים וחמש רשויות מקומיות שאוכלוסייתן הכללית היא כ-3.4 מיליון תושבים.
העיר נמצאת על רמה בגובה תשע מאות מטר מעל פני הים, במרחק של כמאה קילומטר ממפרץ פרנגואה (Paranaguá).
תושבי העיר קוריטיבה מכונים קוּרִיטיבָּנוֹס (Curitibanos).
השם קוריטיבה הוא הלחם של המילים "קוֹרֶה-אִיטוּבָּה" משפת הטופי, שמשמעותן אורנים רבים.
זאת עקב מספרם הרב של האורנים הברזילאים, הפְּינְיֶירוֹס (Pinheiros), שמצויים באזור.
הפורטוגזים הראשונים שהתיישבו באזור בשנת 1693 העניקו למקום את השם "וִילָה דָה נוֹסָה סֶנְיוֹרָה דָה לוּז דוֹס פִּינְיָאיְס" (Vila da Nossa Senhora da Luz dos Pinhais) שפירושו: גברתנו של האור ביערות האורנים.
השם שונה לקוריטיבה בשנת 1721.
קוריטיבה הפכה רשמית לעיירה בשנת 1842. התפתחותה המרכזית של העיר התבססה על מסחר בבקר.
העיר מוקמה באמצע הדרך, בין אזורי גידול הבקר בדרום לשווקים בצפון.
גלי הגירה גדולים החלו להגיע לקוריטיבה מאירופה לאחר 1850. בין המהגרים היו בעיקר גרמנים, איטלקים ופולנים.
האוניברסיטה הפדרלית של פרנה (Universidade Federal do Paraná), האוניברסיטה הראשונה בברזיל, נוסדה בקוריטיבה בשנת 1913. באותה שנה החלו לנוע חשמליות ברחבי העיר.
קוריטיבה נחשבת למופת בינלאומי בכל הקשור לתכנון עיר.
מערכת התחבורה היעילה, שכוללת בין השאר הקצאת מסלולי אוטובוסים מיוחדים במרכזם של רחובות מרכזיים, היא מסימני הייחוד של העיר.
בעיר נמצאים האוטובוסים הארוכים ביותר בעולם; הם מחולקים לשלושה חלקים (שני "אקורדיאונים"), תחנותיהם מוגבהות, בצורת מנהרה ובהן גישה לנכים.
מערכת האוטובוסים המשוכללת נמצאת בשימוש על ידי 85% מאוכלוסיית העיר, וכן היוותה השראה לקווי תחבורה בערים כמו בוגוטה ולוס אנג'לס.
שימור וטיפוח אזורים ירוקים וגנים ציבוריים בעיר מפותח מאוד ומצליח במידה ניכרת.
דבר זה מתבטא בכך שלכל תושב בעיר קיימים 54 מ"ר של גנים ואזורים ירוקים.
בשנות ה-60 גדלה אוכלוסיית קוריטיבה לכ-430,000 תושבים.